Ingvard Havnen

Ingvard Martin Havnen (født 26. juli 1951 i Rosendal i Kvinnherad) er en norsk tidligere diplomat og ambassadør. Han var Norges ambassadør til Danmark fra 2012 til 2017. 

Havnen har vært ekspedisjonssjef og leder for internasjonal avdeling ved Statsministerens kontor, ambassadør i Canada (2000-2005) og pressetalsmann i Utenriksdepartementet 1992-2000. Mellom 1998 og 2000 var han også leder for utenriksministerens sekretariat.

Havnen er utdannet cand.polit. med hovedfag i statsvitenskap (1979) fra Universitetet i Oslo. I studietida arbeidet han som journalist, blant annet i NRK. Han var stipendiat i NRK Radio i 1979–1980, og deretter frilans skøytekommentator fram til 2000. Han begynte i Utenriksdepartementet i 1980. Mellom 1988 og 1990 var han reporter i utenriksavdelingen i NRK.

Havnen er kommandør av St. Olavs Orden og innehar storkorset av den danske Dannebrogordenen.

Referanser

Kilder 
 Regjeringen.no: Ingvard Havnen til Statsministerens kontor (10. juni 2005)

Fødsler i 1951
Norges ambassadører til Canada
Norges ambassadører til Danmark
NRK-journalister
Kommandører av St. Olavs Orden
Personer fra Kvinnherad kommune